NaiveNeuron/SloPal huggingface dataset:
R. Madej, poslanec: (2004-06-23):
Vážené dámy a páni, aby sme si v praxi predstavili, ako sa toto požičiavanie vykonáva, musíme si predstaviť, že študent, ktorý študuje na akejkoľvek vysokej škole, môže požiadať o pôžičku, doteraz 20 000 korún, od 1.septembra vo výške 40 000 korún v danom roku. Táto pôžička v takejto výške, ak ju dostane, sa počas celého štúdia neúročí, čo je veľmi dôležité, pretože počas štúdia táto pôžička alebo dlh, ktorý má voči štátu alebo tomuto fondu, dnes sa nezvyšuje. Potom, len čo študent alebo absolvent príde do praxe, spláca tento dlh, ktorý sa úročí vo výške 3 % v tejto pevnej sume. Dokonca by som chcel podotknúť, že naozaj v špecifických osobných situáciách, ako je napríklad materská dovolenka, ako je vojenská alebo civilná služba, tak v prípade, ak má tento absolvent dlh voči Študentskému pôžičkovému fondu, v takomto čase počas vojenskej, počas civilnej služby alebo počas materskej dovolenky tiež neplatí alebo neplatí úroky 3%, nulapercentné úročenie. V praxi to znamená - a môžem to povedať na vlastnom príklade, keďže som veľmi nedávno skončil vysokú školu -, v prvom ročníku som si požičal 20 000 korún a prednedávnom mi prišiel výpis môjho úverového účtu, budem mať splatiť 20 195 Sk. To znamená, že celý môj dlh narástol o 30-korunové poplatky za päť rokov. Naozaj si myslím, že tento Študentský pôžičkový fond je naozaj veľmi efektívny a veľmi výhodný pre študentov vysokých škôl. Je to transparentná inštitúcia, ktorá je zriadená zákonom. Takže z toho dôvodu som osobne veľmi rád, že počas predchádzajúcich diskusií o spoplatnení vysokoškolského štúdia, kde sa rušil tento fond, naozaj bezdôvodne...
Kollár, Boris, predseda NR SR (2022-09-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko pán navrhovateľ? Pán minister? Nie? Ďakujem pekne. Chce sa vyjadriť k rozprave spravodajca? Však vlastne nebola žiadna. Áno, prerušujem rokovanie o tomto bode programu. Ďalším bodom programu je prvé čítanie vládneho návrhu zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel . Vládny návrh zákona má tlač 1106, návrh na jeho pridelenie na prerokovanie výborom je v rozhodnutí č. 1152. Prosím ministra dopravy a výstavby Slovenskej republiky Andreja Doležala, aby návrh vlády alebo vládny návrh zákona uviedol. Pán minister, nech sa páči, máte slovo.
Šeliga, Juraj, podpredseda NR SR (2021-05-03):
Pán poslanec Krúpa, nech sa páči.
Jurinová, Erika, podpredsedníčka NR SR (2015-03-17):
Ďakujem pekne, pán spravodajca. Otváram všeobecnú rozpravu. Do rozpravy som dostala jednu písomnú prihlášku. Prihlásil sa pán navrhovateľ za klub MOST – HÍD, pán poslanec Árpád Érsek. Dávam vám slovo, nech sa páči.
Bašistová, Alena, poslankyňa NR SR (2018-06-13):
Ďakujem veľmi pekne. Vážený pán predsedajúci, panie poslankyne, páni poslanci, v rozprave boli podané 4 pozmeňujúce a doplňujúce návrhy. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Šimečka, Michal, podpredseda NR SR (2023-11-16):
Ďakujem veľmi pekne. Pán poslanec Grendel.
Laurenčík, Milan, podpredseda NR SR (2020-07-24):
S reakciou, pán poslanec Erik Tomáš.
D. Lipšic, poslanec: (2008-05-21):
K pánovi poslancovi Berényimu. Pán poslanec, spomínali ste, áno, ja som spomínal dohodu. Vy ste hovorili, že je údajná dohoda. Asi rovnako, ako boli údajné stretnutia s pánom premiérom Ficom. Môžeme sa nezhodnúť na mnohých veciach, pán poslanec, môžeme sa aj nálepkovať rôznym spôsobom, ale mali by sme sa minimálne držať pravdy. To mňa trápi na týchto dohodách a stretnutiach. Pani poslankyňa Biró spomenula, že by mali byť absolventi škôl konkurencieschopní najmä v regióne, v ktorom žijú a ja s ňou absolútne súhlasím, preto nemám absolútne žiaden problém, aby na národnostných školách bol vyučovaný jazyk národnostnej menšiny v rozsahu, ktorý bude úplne zodpovedajúci na perfektné osvojenie tohto národnostného jazyka tak, aby zvládali príslušníci národnostnej menšiny obidva jazyky perfektne. Ja tam problém nevidím. Ja som nenavrhoval znižovať počet hodín maďarčiny, ale skôr zvyšovať počet hodín slovenčiny. To si myslím, že je moje posolstvo akoby. Pani poslankyňa Nachtmannová, vy ste ma asi nepočúvali. Tento návrh zákona prišiel do parlamentu myslím vo februári. Je tak alebo nie? Prišiel sem vo februári. Dnes je máj. Neviem, či je upršaný, či nie, ale je máj. Po troch mesiacoch budeme hlasovať dnes v záverečnom čítaní. Keď som spomínal trestné kódexy, boli v parlamente, pani poslankyňa, v parlamente. Boli rok, diskutovalo sa niekoľkokrát vo všetkých výboroch, vo všetkých kluboch. To bol cieľ získať celospoločenskú podporu. Nie toto. Nehnevajte sa na mňa.
Šefčík, Marek, poslanec NR SR (2022-04-28):
Ďakujem pekne za slovo. Pán Blaha alebo súdruh Blaha, prišla do Národnej rady Slovenskej republiky z prokuratúry žiadosť, aby parlament schválil, že súd môže vziať Roberta Fica do väzby, že Fico nemá byť nadčlovekom, nemá byť nad zákonom. A my sa týmto zaoberáme. Nič menej a nič viac. Vo vašom vystúpení ste však pourážali poslancov kvôli tomu, čo vyštudovali, aké majú vzdelanie, kvôli tomu, čomu sa v živote kedykoľvek vo svojej práci venovali. Je to úbohé. Rozumní ľudia, múdri ľudia, vzdelaní ľudia, Slovenská akadémia vied sa za vás hanbia, pán Blaha. Spravte si intelektuálny prieskum svojich podporovateľov a uvidíte, kto vás podporuje, koho oslovujete. V SMER-e ste ten, kto na seba lepí ľudí, ktorí sa topia v žumpe konšpirácií, bludov a klamstiev, ktoré vy ako fekál na dennej báze produkujete. Keď sa SMER rozdelil, jeden z vás, Peter Pellegrini, hovoril o tom, že je ich jedenásť, ale dvere pre ďalších smerákov sú otvorené. A keď dostal potom otázku od novinárov, že či aj pre Blahu, tak reagoval, tak zas až tak nie. Takže vlastní vás poznajú, vlastní vedia, čo ste zač, pán Blaha alebo súdruh Blaha.
M. Číž, podpredseda NR SR: (2010-05-25):
Slovo má pán predseda Národnej rady Pavol Paška. Uvedie tento návrh uznesenia. [Rokovanie o návrhu uznesenia Národnej rady Slovenskej republiky k návrhu novelizácie zákona o štátnom občianstve, o ktorom rokuje Národné zhromaždenie Maďarskej republiky (tlač 1543).]
Hrnčiar, Andrej, podpredseda NR SR (2018-10-17):
Pán poslanec Heger.
Bugár, Béla, podpredseda NR SR (2018-03-26):
Pán poslanec... Dávam slovo pánovi poslancovi Baránikovi.
Laurenčík, Milan, podpredseda NR SR (2020-12-01):
Ďakujem veľmi pekne, pán spravodajca. Ja teraz prerušujem rokovanie o tomto bode programu. Vážené panie poslankyne, vážení páni poslanci, podľa schváleného harmonogramu, ktorý máme, dnešným týmto bodom končí dnešný rokovací deň a uvidíme sa zajtra o deviatej hodine. Prajem vám krásne popoludnie a pekný večer. Dovidenia. (Prerušenie rokovania o 15.55 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 20
Stuška, Michal, poslanec NR SR (2024-06-19):
Pán predsedajúci, hlasovali sme o všetkých pozmeňovacích návrhoch. Keďže návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Blanár, Juraj, podpredseda NR SR (2022-10-18):
Posledný prihlásený do rozpravy písomne vystúpi pán poslanec Gyimesi.
Ďuriš Nicholsonová, Lucia, podpredsedníčka NR SR (2018-03-14):
Ďakujem vám, pán poslanec Kmec. A ja konštatujem, že Národná rada v tajnom hlasovaní zvolila poslanca Eduarda Hegera za predsedu osobitného kontrolného výboru na kontrolu činnosti Vojenského spravodajstva. Zároveň vám ďakujem za účasť a vyhlasujem 28. schôdzu Národnej rady Slovenskej republiky za skončenú. (Rokovanie 28. schôdze NR SR sa skončilo o 18.53 hodine.)
Laššáková, Jana, podpredsedníčka NR SR (2013-03-25):
Pán poslanec, poprosím vás, diskutujte!
Kažimír, Peter, podpredseda vlády a minister financií SR (2015-10-01):
Vážený pán poslanec, v záujme zabránenia nekalým praktikám môže Slovenská reštrukturalizačná, s. r. o., podľa § 1 ods. 2 nariadenia vlády Slovenskej republiky č. 165/2015 Z. z. na vykonanie § 4 ods. 5 zákona č. 384/2011 Z. z. o osobitnom odvode vybraných finančných inštitúcií a doplnení niektorých zákonov v znení zákona č. 87/2015 Z. z. odkupovať iba zistené pohľadávky pôvodného nezabezpečeného veriteľa uvedené v schválenom reštrukturalizačnom pláne a výlučne len od toho pôvodného veriteľa, to znamená len také pohľadávky, ktoré na základe príslušných dokladov preveril reštrukturalizačný správca a potvrdil súd. Slovenská reštrukturalizačná, s. r. o., nemôže odkupovať žiadne akýmkoľvek spôsobom popreté pohľadávky. V záujme zabránenia prania špinavých peňazí jednou z podmienok stanovených vo verejnej výzve na odkupovanie pohľadávok v zmysle § 4 ods. 3 citovaného nariadenia vlády je povinnosť predložiť potvrdenie banky, že pôvodný nezabezpečený veriteľ, od ktorého sa pohľadávka alebo pohľadávky odkupujú, je skutočným majiteľom účtu, na ktorý sa odplata za odkúpenie bude poukazovať. Ďakujem, skončil som.
Danko, Andrej, predseda NR SR (2016-05-24):
Ďakujem, pán poslanec. Týmto vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
J. Kužma, poslanec: (2001-09-04):
Predmetným zákonom, vráteným pánom prezidentom, sa zaoberali dva výbory Národnej rady Slovenskej republiky, a to ústavnoprávny výbor a výbor pre kultúru a médiá, ktorý bol súčasne gesčným výborom. Určené výbory Národnej rady Slovenskej republiky prerokovali vrátený návrh prezidentom Slovenskej republiky v lehote určenej predsedom Národnej rady Slovenskej republiky. Iné výbory o návrhu zákona nerokovali. Gesčný výbor konštatuje, že do začatia rokovania o vrátenom zákone nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku. K predmetnému návrhu prezidenta Slovenskej republiky určené výbory súhlasia so zákonom zo 14. júna 2001, ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej a galerijnej hodnoty a o doplnení zákona č. 563/1991 Zb. o účtovníctve v znení neskorších predpisov. V prijatom uznesení schváliť s touto zmenou, článok 3 znie: „Tento zákon nadobúda účinnosť 1. októbra 2001.“ Zmeny navrhnuté pánom prezidentom v zákone zo 14. júna 2001, ktorým sa mení a dopĺňa zákon č. 115/1998 Z. z., gesčný výbor odporúča takto: V bode 1 čl. 1 v bode 10 § 6 ods. 6 druhá veta znie: "Zbierkový predmet múzea a galérie nepodlieha výkonu rozhodnutia ani exekúcii...“
Hort, Milan, podpredseda NR SR (2011-07-01):
Faktické poznámky nie sú, reagovať ale teraz bude pán podpredseda vlády. Nech sa páči.
Laurenčík, Milan, podpredseda NR SR (2020-09-22):
Ďakujem, pán poslanec, zaujmite miesto pre spravodajcu. Otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne? Nie je tomu tak, končím možnosť prihlásiť sa do rozpravy. O vystúpenie do rozpravy požiadal pán navrhovateľ. Nech sa páči, pán poslanec, máte slovo.
P. Paška, predseda NR SR: (2008-11-04):
(Hlasovanie.) 134 prítomných, 84 za, 1 proti, 49 sa zdržalo. Konštatujem, že sme schválili vládny návrh zákona o podpore regionálneho rozvoja. Pán poslanec Čech v druhom čítaní uvedie hlasovanie o vládnom návrhu zákona, ktorým sa mení a dopĺňa zákon č. 597/2006 Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh , tlač 692.
Poliačik, Martin, poslanec NR SR (2012-05-10):
Jeden klenot za druhým, ale budem reagovať teda na predrečníka. Ono je to veľmi ťažké vniesť nejakú rozumnú nôtu do takého nevzdelaného prostredia. Lebo keď kolegovia v jednej vete vedia povedať, rovná daň a DPH, a iní si myslia, že vyššie príjmy z rovnej dane sme získali iba vďaka tomu, že predtým tu bol bordel. Nie, ono to bol reálny dôsledok dobrého systémového opatrenia. A keď sa pozrieme do Európy, že teda, ktoré krajiny majú problémy a ktoré ich nemajú, no tak ja opäť spomeniem tie dva vysunuté prípady. Na jednej strane kolegom spomínané Španielsko, Taliansko, to jest socialistami vedené nezodpovedné krajiny, ktoré už teraz nazývame prasiatkami, lebo raz nevedia, ako sa z toho bahna vymotať, a na druhej strane to Estónsko, o ktorom stále rozprávam, ktoré je takou peknou vlajkovou loďou rozumného liberálneho zmýšľania a ako jedno z mála v Európe nemá problém. Tak prečo by sme mali vašimi socialistickými, respektíve, aby som reagoval na predrečníka, ich socialistickými návodmi riešiť problémy, ktoré práve socializmus v Európe spôsobil? A prečo by sme sa nemali pozrieť na liberálne zmýšľajúcich, napríklad Estóncov a brať si z nich príklad, aby sme sa z tohto marazmu dostali? A ja sa sám seba stále pýtam, aj tebe tú otázku ako predrečníkovi dám, prečo? Ďakujem veľmi pekne.
Bugár, Béla, podpredseda NR SR (2017-09-19):
Vyhlasujem rozpravu o tomto bode programu za skončenú. Pán navrhovateľ, nech sa páči.
Laššáková, Jana, podpredsedníčka NR SR (2014-11-09):
Veľmi veľa ľudí zaujíma prenos a je toľko naň napojených, že jednoducho padá server.
Fecko, Martin, poslanec NR SR (2018-09-11):
Ďakujem pekne. Ďakujem, pán kolega, že si spomenul, čo znamená voda a ja doplním iba jednu vec, že správame sa k nej macošsky. Myslíme si, že voda je náš nepriateľ. Práve naopak, voda je náš priateľ, len my ju musíme vedieť v tejto krajine udržať a hlavne, že by sme ju vedeli aj potom následne pre blaho našich občanov aj využiť. Chcel by som sa opýtať, že v zákone sa hovorí, že doterajšie tie vodohospodárske územia boli v rôznych zákonoch, rôzne kompetencie. Chcem sa opýtať pána ministra, či boli doplnené nejaké nové vodohospodárske oblasti oproti tým, ktoré boli doteraz a či uvažujeme s nejakými ďalšími vodohospodárskymi oblasťami a chcem veriť, že ten § 16, kde sú správne delikty, kde sa píše, že nebudeme rozširovať a stavať stavby veľkokapacitných fariem, teraz myslím poľnohospodárskych fariem, tak chcem veriť, že sa to bude dôsledne dodržiavať, aby sme nespôsobili iba pre nejakú ekonomickú, biznismanskú, by som povedal, loby znečistenie nášho Žitného ostrova, resp. ďalších oblastí vodohospodárskych, ktoré tu máme, pretože aj poľnohospodárstvo môže rapídnym spôsobom spôsobiť to, že našu spodnú vodu, ktorá je, by som povedal, naším zlatom, budeme kontaminovať. Chcem veriť, že tento zákon bude aj inšpekciou životného prostredia razantne dodržiavaný a nebude rozlišovať vaši-naši, ale padni, komu padni, ako často v tejto snemovni počujeme. Ďakujem pekne.
P. Hrušovský, predseda NR SR: (2003-07-04):
R. Vavrík, poslanec: Gestorský výbor neprijal odporúčanie...
V. Veteška, podpredseda NR SR: (2004-06-17):
Pán minister, chcete vystúpiť? Nech sa páči, máte slovo.
Bugár, Béla, podpredseda NR SR (2017-03-29):
Pán poslanec Antal. Výbor?
Danko, Andrej, predseda NR SR (2018-11-27):
Ďakujem pánovi poslancovi. Päť faktických. Pani poslankyňa Antošová.
P. Paška, predseda NR SR: (2008-10-22):
(Hlasovanie.) 142 prítomných, 126 za, 1 proti, 14 sa zdržalo, 1 nehlasoval. Konštatujem, že sme pridelili návrh zákona do výborov a určili lehoty na prerokovanie. Pán poslanec Richter uvedie v prvom čítaní hlasovanie o vládnom návrhu zákona o cestnej premávke a o zmene a doplnení niektorých zákonov . Je to tlač 782.
Medvecký, Andrej, poslanec NR SR (2021-11-02):
Ďakujem za slovo. Kolegyňa, dobre ste povedali, len od začiatku volebného obdobia sme tu od koaličných poslancov počúvali, akú máme prázdnu špajzu, keďže sa všetky peniaze rozkradli, že neni na nič peniaze. A tu teraz je zákon alebo chcete dávať peniaze nejakému šovinistickému spolku. To je pre mňa úplne neprijateľné. Ďakujem.
Kvasnička, Marián, poslanec NR SR (2011-05-19):
... nasledovne, o bodoch 1 až 7 a 9 až 12 spoločne s návrhom gestorského výboru schváliť ich, o bode 8 osobitne s návrhom gestorského výboru schváliť ho. Ako spoločného spravodajcu výborov určil gestorský výbor moju osobu, poslanca Mariána Kvasničku. To je všetko, môžete otvoriť rozpravu.
Pellegrini, Peter, predseda NR SR (2015-02-03):
Pán predseda Duchoň.
Kuffa, Štefan, poslanec NR SR (2012-05-03):
Ďakujem. Ja som chcel len reagovať možno snáď na tú výšku tých dôchodkov, tých 250 eur. Chcel som to tak aj porovnať možno s takými reálnymi platmi na Slovensku, zvlášť u nás na východnom Slovensku. Ja som poslancom z východného Slovenska, tam mnohí ľudia pracujú osem hodín, osem a pol hodiny za 350 eur v hrubom. Aj na to je potrebné sa pozrieť. Súvisí to aj možno aj s tými firmami, ako to tu bolo spomenuté, ako pán poslanec spomínal tých zahraničných investorov, tak trošku si dovolím mať aj iný názor na tie zahraničné firmy, lebo mnohé zahraničné firmy to len tak využili tú situáciu na Slovensku, zmizli preč, zase to len nevyriešilo tú zamestnanosť. Skôr by som podporoval domácich podnikateľov, firmy a poľnohospodársku výrobu. Rómska problematika, dovolím si tak povedať, že nám je veľmi blízka, lebo počet Rómov v našom samosprávnom kraji, v prešovskom, je najvyšší. Je veľmi ťažko ako riešiteľná. Možno ani ten lekár, ktorý je v Bratislave, možno na západnom Slovensku ani nevie si predstaviť, aká ťažká práca je v rómskych osadách. Len obyčajná vec, ako zaočkovať deti a byť v týchto podmienkach. Vrele by som vám mnohým odporučil sa prísť pozrieť na tieto podmienky. Bol by som rád, ak by vláda Slovenskej republiky zvlášť sa venovala tejto problematike. Mnohí z týchto detí nevideli svojich rodičov pracovať. Vyrástla nám tu celá generácia mladých ľudí, ktorí nemajú žiadne návyky pracovné. Ďakujem.
Simon, Zsolt, poslanec NR SR (2015-05-20):
Ďakujem pekne. Pán kolega Kollár, áno, táto téma je ťažká a nie každý v tomto parlamente tomu rozumie, alebo sa s tým zaoberá. Ja chápem, prečo ste boli tak dlhý, ale ja by som vás milo rád doplnil ohľadne toho, prečo sa zrušilo ministerstvo životného prostredia, ministerstvo výstavby a regionálneho rozvoja. Treba si spomenúť. To sú tiež korekcie. Ministerstvo výstavby a regionálneho rozvoja, je to nástenkový tender a jeho zmazanie tých stôp, to bol prvopočiatok toho, že to treba zrušiť, lebo treba zmazať tie stopy, lebo aj tam sú korekcie. Ministerstvo životného prostredia, to sa k tomu dostalo len kvôli kauze emisie, lebo to tiež bolo treba zmazať. Problém je, že Ficova vláda sa vrátila priskoro a dnes tie čísla dopadajú naňho a tu už nie je možné sa vyhovárať.
Bugár, Béla, podpredseda NR SR (2017-06-15):
Ďalej. Nech sa páči, pán poslanec Baránik.
Glváč, Martin, podpredseda NR SR (2018-11-29):
Nech sa páči, doplňujúca otázka.
Laššáková, Jana, poslankyňa NR SR (2011-10-19):
Bolo to 1 až 11.
Figeľ, Ján, podpredseda NR SR (2015-03-10):
Nech sa páči, Juraj Blanár.
Hrušovský, Pavol, podpredseda NR SR (2011-07-11):
Pán poslanec Číž, Jarjabek, Laššáková s faktickými poznámkami na vystúpenie pána ministra. Nech sa páči.
Galis, Dušan, poslanec NR SR (2017-11-30):
Ďakujem pekne za slovo, vážený pán predsedajúci. V súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 775). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport a odporúčam, aby predmetný návrh zákona v druhom čítaní výbory prerokovali do 26. januára 2018 a gestorský výbor do 29. januára 2018. Ďakujem.
Kollár Boris, predseda NR SR (2021-12-02):
Prosím, prezentujme sa a hlasujeme. (Hlasovanie.) Prítomných 145 poslancov, za 89, proti 14, zdržalo sa 42 poslancov. Uvedený návrh sme schválili.
Hrnčiar, Andrej, podpredseda NR SR (2016-05-19):
Pán poslanec Krajniak.
P. Paška, predseda NR SR: (2008-02-14):
Nech sa páči.
Laššáková, Jana, podpredsedníčka NR SR (2013-02-07):
Pán poslanec Hlina, nech sa páči, máte slovo.
B. Bugár, podpredseda NR SR: (2004-05-20):
Takže pán poslanec Jasovský ako prvý, nech sa páči. A pripraví sa pán poslanec Čaplovič.
Blanár, Juraj, poslanec NR SR (2015-04-17):
... pozval do sály, pretože som chcel s ním diskutovať, lebo sa mi zdalo jeho vyjadrenie dobré. A chcel som, aby tu bol aj pán Figeľ preto, že on je odvolávaný, a aby povedal, prečo napríklad dal preložku tretej triedy, cesty tretej triedy mimo tohoto projektu. To by som sa rád dozvedel. Pán Radošovský, akokoľvek sa budete snažiť na odbornosť hrať, vy veľmi dobre viete, že posledný je ten, kto podpisuje zmluvu, a to je štatutár. A ten má záverečné slovo a ten hocikedy môže povedať aj, že to bude ináč. Práve preto sme dali podnet na prokuratúru, práve preto sme dali, aby konali. Tak ste to mali povedať, áno, sme radi, že ste dali podnet na prokuratúru, aby sa konalo, či práve vedenie Váhostavu neurobilo niečo, čo bolo skamuflované, podvodne urobené, atď., ale to sme urobili. Napriek tomu nám tu nadávate do špinavcov a neviem do čoho iného. Vy nie, vy... (Vystúpenie prerušené časomerom. Potlesk.)
V. Veteška, podpredseda NR SR: (2005-11-08):
I. Hopta, poslanec: Chcem povedať, že osobne podporím tento návrh na skrátenie volebného obdobia, pretože si myslím, že vláda Mikuláša Dzurindu škodí občanom Slovenskej republiky a je potrebné ukončiť jej účinkovanie na politickej scéne, aj keď osobne si myslím, že celý tento návrh je svojím spôsobom farizejský a jeho autori, ak by vedeli, že prejde v parlamente, tak by ho nikdy nepredložili. Čiže vopred počítajú s tým, že nikdy tento návrh neprejde, pretože my sme už raz o predčasných voľbách hlasovali 15. marca a vtedy celý poslanecký klub s výnimkou predsedu KSS Jozefa Ševca tento návrh na skrátenie volebného obdobia z dielne Tibora Cabaja nepodporil. A len tak mimochodom s tým, že ani KSS nepočíta, že tento návrh prejde, svedčí o tom aj skutočnosť, že sama zvolala na 17. júna celoštátnu konferenciu, kde bude vyberať kandidátov na septembrové parlamentné voľby, aj keď dva dni predtým podala návrh do parlamentu, že chce marcové predčasné voľby. Čiže naozaj považujem to za neúprimnú snahu o nejaké riešenie politickej situácie. Skôr to beriem ako snahu o zviditeľnenie sa na politickej scéne a získanie nejakých preferencií, pretože každý z poslancov, kto chcel hlasovať za predčasné voľby v marci, 15. marca, to tak mohol urobiť. Ja som na rozdiel od mojich poslancov za KSS vtedy za predčasné voľby aj hlasoval. Ďakujem za pozornosť.
Novotný, Viliam, poslanec NR SR (2013-11-26):
Dve vety. Dve vety, pani podpredsedníčka. Jediní, komu týmto zákonom pomôžete, sú odborárski bossovia a predáci. Im posilníte ich pozíciu v podnikoch, tam, kde túto silnú pozíciu doteraz nemali. Dámy a páni, tento zákon je zlý a škodlivý a chcem vás požiadať, aby ste zaňho nehlasovali. Ďakujem pekne. (Potlesk.)
Bagačka, Michal, poslanec NR SR (2014-05-14):
Ďakujem za slovo. Vážená pani podpredsedníčka, dámy a páni, pán minister, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov a ktorým sa dopĺňa zákon Národnej rady č. 145/1995 Z. z. o správnych poplatkoch v znení neskorších predpisov, tlač 890 (ďalej len „gestorský výbor“), podáva Národnej rade Slovenskej republiky podľa § 79 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada uznesením z 18. marca 2014 č. 1061 pridelila predmetný návrh zákona na prerokovanie týmto výborom ústavnoprávnemu výboru a Výboru Národnej rady pre hospodárske záležitosti. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením č. 410 zo 6. mája 2014 a Výbor Národnej rady pre hospodárske záležitosti uznesením č. 288 zo 6. mája 2014. Z uznesení výborov Národnej rady pod bodom III tejto správy vyplývajú pozmeňujúce a doplňujúce návrhy. Gestorský výbor odporúča o všetkých bodoch spoločnej správy hlasovať spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov a ktorým sa dopĺňa zákon Národnej rady č. 145/1995 Z. z. o správnych poplatkoch v znení neskorších predpisov, schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením z 13. mája 2014 č. 302. Týmto uznesením ma výbor poveril predložiť návrh na schôdzi Národnej rady Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, skončil som. Pani predsedajúca, otvorte rozpravu.
Laššáková, Jana, podpredsedníčka NR SR (2012-05-16):
Takže budeme pokračovať. Poprosím spravodajcu, aby zaujal miesto pre spravodajcov, pána poslanca Madeja. Takže budeme pokračovať reakciou na vystúpenie pána poslanca faktickými poznámkami. Pán poslanec Martvoň, nech sa páči.
Fecko, Martin, poslanec NR SR (2019-06-21):
Ďakujem pekne. Pán kolega, pravda, pravda a ešte raz pravda. Všetko, čo si povedal. A nebudeme teraz tu polemizovať, že tak alebo onak, myslím si, že je to výsmech tej spravodlivosti, čo sa tu deje. A ja som tiež z jednej rodiny, kde nás to postihlo, pretože som pravnuk kulaka a naši si zažili tiež svoje a moji strýkovia všetci dookola, rovesníci môjho otca, nemohli ísť na vysoké školy a skončili na učňovkách a kade-tade. Takže prakticky to, čo teraz oni, už sú nebohí a čo vnímajú a vnímajú naše rodiny, už teda rozšírené, je jedna veľká krivda, ktorá sa nie a nie nejakým spôsobom odčiniť. Národ, ktorý sa nevie vysporiadať s históriou a nevie sa z nej poučiť, znovu do tej histórie padne a bude si ju musieť znovu prežiť a tu je ten veľký problém, že my strácame čas. My strácame čas a potom aj tá nádej pre našu ďalšiu generáciu, ktorú vychovávame a chceme vychovávať na Slovensku, má taký obraz, aký má. Mladí sa nechcú vrátiť, pretože tu nevidia, áno, aj tú spravodlivosť, aj tú čestnosť, aj tú otvorenosť proste, aby sme sa vysporiadali s tými, ktorí spôsobili ten 40-ročný útlak. A netvárme sa, že sme túto históriu neprežili a neboli sme tu. A žiaľ, my sme jej súčasníci, my sme ju zažili na vlastnej koži, niektorí možno mali vtedy 10 rokov, keď bola revolúcia ´89, niektorí mali 20, niektorí 30, ale my nemôžme ju kriviť. A eštebácke výsluhové dôchodky, to je doslova že výsmech. A dávali sme to už niekoľkokrát, aj keď sme tu mali našu kolegyňu Janku Šípošovú, tak ona bola tá bojovníčka, ktorá bojovala za to, a stále nie a nie, tento parlament sa s týmto nevie vysporiadať. Je to, kolegovia, kolegyne, nehnevajte sa, hanba, my opozícia robíme, čo môžme, ale nedá sa. Takže, pán Hrnko, samozrejme, ja to podporím, neni s tým problém, ale s tým sa musíme vysporiadať aj do budúcna... (Prerušenie vystúpenia predsedajúcim.)
Blaha, Ľuboš, podpredseda NR SR (2023-12-13):
Pán poslanec, aby sme si rozumeli. Máme pred sebou niekoľko faktických poznámok, tým vyprší schôdza. Počas faktickej poznámky nemôžte dať pozmeňujúci návrh, že áno? Poznáte rokovací poriadok. Čiže o čom sa bavíme? O čom sa bavíme, hej? Čiže ešte raz. Mám pocit, že dokola máte tie isté procedurálne návrhy. Je to istá forma obštrukcie, nech sa páči. Ale vidím, že pán poslanec Peter Pollák je ďalší prihlásený s faktickou poznámkou, takže nech sa páči. Nech sa páči, pán Pollák, môžete. Dajte slovo pánovi Pollákovi, má faktickú poznámku.
Viskupič, Jozef, poslanec NR SR (2015-11-24):
Ja s tebou súhlasím, že ten spôsob vedenia dymovej clony alebo kampane na náš úkor je už obludný, pretože nebudem spomínať len zákaz zisku zo zdravotných poisťovní, ale môžeme spomenúť aj zákon o pôvode majetku, môžeme hovoriť aj o tom, že pred voľbami sa veľmi dobre vykrikuje o tom, ako urobím jednu zdravotnú poisťovňu, sám si to zadefinujem a na základe toho získa niekto hlasy, možno až do tej miery, že sa vytvorí jednofarebná vládu, ktorá následne dva a pol roka kŕmi verejnosť tým, že vyrieši zdravotníctvo tým, že tá jedna zdravotná poisťovňa bude, a neviem, na základe čoho následne to nezrealizuje štvrtý rok vlády. O jednej zdravotnej poisťovni neviem nič. A zase opäť tu máme predvolebný čas a ideme sa tváriť, že predchádzame riešeniu (oligarchovia, veľmi citlivý a senzitívny bod). Čiže Penta nedostane peniaze a riešime to takým spôsobom, na ktorý keď sa pozrú právnici, hovoria, že toto je ústavne nekonformné. A v podstate to robíme tak, že budeme zvyšovať zisky Pente hneď po voľbách. Prečo 99 % zdanené úroky z omeškania, nie je to práve ústavné konformné riešenie, ktoré tu spomínal Daniel Lipšic. A aspoň časť tých verejných prostriedkov by bola tak odstránená. Ja sa domnievam, že je nám to všetkým úplne jasné. No preto, že musí zostať aj koza celá, aj vlk musí byť sýty, to znamená, aj oligarcha zasanovaní a aj volebné hlasy pre SMER musia byť zabezpečené, toto je fakt jedna obludná predvolebná hra.
Laššáková, Jana, podpredsedníčka NR SR (2014-06-05):
Na vystúpenie pána poslanca nie sú faktické poznámky. Končím možnosť prihlásiť sa faktickými poznámkami. Nech sa páči, pani poslankyňa Nachtmannová.
Bugár, Béla, podpredseda NR SR (2017-06-20):
Na vystúpenie pani poslankyne s faktickou poznámkou ako jediný pán poslanec Dostál. Nech sa páči, máte slovo.
Blanár, Juraj, podpredseda NR SR (2022-10-19):
Teraz sa hlási v zmysle rokovacieho poriadku do rozpravy pán spravodajca, po ňom bude pokračovať pán poslanec Šutaj Eštok. Nech sa páči, pán spravodajca.
Figeľ, Ján, podpredseda NR SR (2013-10-30):
Vážené panie poslankyne, páni poslanci, ctení hostia, budeme pokračovať v popoludňajšom rokovaní jedenásteho dňa 25. schôdze Národnej rady Slovenskej republiky ďalším bodom programu, ktorým je prvé čítanie o návrhu poslanca Branislava Škripeka na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Tento návrh zákona je uvedený pod tlačou č. 742. Návrh na jeho pridelenie na prerokovanie výborom je v rozhodnutí predsedu Národnej rady č. 716. Pán poslanec Škripek sa už blíži, takže dám mu slovo, akonáhle vstúpi do miestnosti. Je na rokovaní výboru pre európske záležitosti, takže chvíľočku počkáme. (Krátka pauza pre neprítomnosť navrhovateľa.) Pán poslanec, ste všetkými očakávaný. Takže dávam slovo poslancovi Branislavovi Škripekovi, aby predmetný návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Branislava Škripeka na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 742.)
V. Veteška, podpredseda NR SR: (2007-01-30):
Pán poslanec, nech sa páči, máte slovo.
Laššáková, Jana, podpredsedníčka NR SR (2013-09-05):
Nie, nie, bude ďalší bod a neviem, nie ste tu prihlásený písomne, môžte sa prihlásiť potom ústne.
Kuffa, Filip, poslanec NR SR (2021-12-14):
631-tisíc euro na tie korytnačky v dvoch obciach, jak bolo napísané. No a jedna z tých obcí je Zlatná na Ostrove, no a čuduj sa svete, kde má BROZ-ka svoje druhé zázemie? No, v Zlatnej na Ostrove, no čo, nech pán Šíbl nám môže znova vysvetliť, že čo tam vlastne plánujú s touto dotáciou robiť, keď tam majú svoje doupě, jak idú použiť tie tisíce. A napríklad jedna z vecí je, že ten projekt, vraj oni to, že sa rozdeľuje medzi viacerých, no rozdeľuje, napríklad aj Prírodovedecká fakulta Univerzity Komenského dostáva nejaké peniaze, oni potom robia štúdie za to, je to potom liaheň možno takých odborníkov, jak je, jak tuná máme medzi sebou, no a potom sa nemôžme čudovať, že tu príde zrazu, že 62 autorít podporilo túto výzvu Osloboďme národné parky a túto reformu. No bodaj by nepodporili, keď si perú penáze spolu s nimi dokopy. Národný park v Bratislave, no ono v skutočnosti (výkriky z pléna), ten, v skutočnosti ten projekt národného parku Podunajsko tu je, on už dokonca, myslím, že aj minister Budaj sa k nemu hlásil, no a čuduj sa svete, čo sa stalo, keď pri Bratislave vyhlásili územie európskeho významu Vydricu a teraz ju chceli preradiť do piateho stupňa ochrany, to znamená, nemohlo by sa tam chodiť, proste nič robiť, hej, bezzásah. Tak zrazu veľké iniciatívy a zrazu nejaká výnimka sa tu navrhla, no ale však jako turistika tam môže byť. No zrazu, keď sme v Bratislave, tak už všetko výnimky, ale ostatné Slovensko nič, tam proste všetko zabereme, obmedzíme a nebudete robiť nič. A, pán poslanec Pročko, neskáčte tu jak taká opica do reči, v kuse tu skáčete jak taký tajtrlík. (Výkriky z pléna. Zaznievanie gongu. Ruch v sále.)
Grendel, Gábor, podpredseda NR SR (2020-11-24):
Ďakujem, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak, vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Tiež nie, ale prosím, aby ste určili termín hlasovania.
Jurinová, Erika, podpredsedníčka NR SR (2012-09-14):
Ďakujem pekne, pán poslanec. Na vaše vystúpenie žiadne faktické poznámky. Vyčerpali sme písomne prihlásených do rozpravy. Pýtam sa, či sa chce niekto prihlásiť ústne. Nikto. Uzatváram možnosť prihlásiť sa a zároveň vyhlasujem rozpravu za skončenú. Pán minister, chcete zaujať stanovisko? Nech sa páči.
Glváč, Martin, podpredseda NR SR (2019-06-21):
Ďakujem. S faktickými poznámkami traja poslanci. Končím možnosť prihlásiť sa. Pán poslanec Tomáš.
Kišš, Štefan, poslanec NR SR (2024-09-25):
Ďakujem. K predchádzajúcemu bodu, pán predsedajúci, ku konsolidácii a k skrátenému konaniu. V mene poslaneckého klubu Progresívne Slovensko žiadam o predloženie konsolidačného balíčka spolu s rozpočtom verejnej správy v zákonnom termíne 15. október. Zdôvodnenie: Spôsob, akým ide koalícia obtiahnuť daňovníkov, je škandalózny. Táto legislatíva je nepripravená. S istotou môžme povedať, že v nej bude veľa chýb a opäť na to doplatia len občania chaosom v zákonoch, už typickým pre túto vládnu koalíciu. Ďakujem.
Zajac, Pavol, poslanec NR SR (2015-11-11):
Vážený pán predsedajúci, pán minister, pán spravodajca, dámy a páni, by som... (Ruch v sále.) poprosil, aby pán minister... (Neustály ruch v sále.) Chcem sa ho spýtať na niečo, pomerne dosť vážne. Ja viem, že pán predchádzajúci minister má čo riešiť s pánom ministrom, ale predsa len toľko pozornosti si vyprosím. Pán minister, vy ste krátko minister, pôvod máte na východnom Slovensku, ste mi sympatický o to viac, svojím pôvodom a tým, že ste taký mladý, moderný minister, ale toto, čo predvádzate v legislatívnej oblasti, nuž toto nesvedčí o nejakom modernom ministrovi. Pán minister, už ste sem niekoľkokrát priniesli v skrátenom legislatívnom konaní zákon o investičnej pomoci pre automobilku Jaguar pri Nitre a, teraz budem pokračovať, k nám na výbor pre financie a rozpočet ste ku štátnemu rozpočtu priniesli pozmeňujúci návrh, ktorým sa umožňuje, aby sa v štátnom rozpočte objavili aj vratky za plyn, takto zjednodušene povedané, a pred chvíľočku k zákonu o výbušninách ste prilepili možnosť, aby ministerstvo hospodárstva získalo informácie o odberateľoch plynu, o ich osobných údajoch, aby ste takto mohli uskutočniť tieto vratky na plyn. Mimochodom, a kolegyňa Mezenská sa na to pýtala, koľko toho bude alebo ako to bude, ja som v návrhu štátneho rozpočtu našiel tú čiastku v hodnote 48 mil. Pán minister, chcem sa vás spýtať, buďte chlap a konečne už povedzte občanom, ako, akým spôsobom budete tieto vratky za plyn realizovať, tak dali ste do návrhu štátneho rozpočtu pozmeňujúci návrh, máte na to pripravené v rozpočte peniaze, k výbušninám dáte oprávnenia, aby ste mohli tieto údaje získať, a široká verejnosť ešte nevie, akým spôsobom tieto vratky chcete realizovať, ako budete realizovať vratky tým, ktorí kúria elektrikou, a ako budete robiť vratky tým, ktorí kúria drevom? Mimochodom, poviem vám, na východnom, severovýchodnom, severnom Slovensku buď mnohí ľudia nemajú možnosť pripojiť sa na plyn, alebo pri ich nízkych príjmoch kedysi kúrili plynom a dneska kúria drevom. Ako to budete vracať týmto, ktorí na vytápanie, na energiu používajú iné zdroje ako plyn, ako im táto vláda bude pomáhať? Alebo bude to takto selektívne? Alebo, a preto sa pýtam na ten spôsob, ako budete vypočítavať tieto vratky, budú sa vratky za plyn dávať aj tým, ktorí vykurujú bazény? Takže konečne už by bolo na mieste pri tých legislatívnych opatreniach, ktoré robíte, aby sa konečne poslanci Národnej rady dozvedeli, ako tieto vratky za plyn budete realizovať a ako ich budete vypočítavať, ako urobíte to, aby tieto vratky nedostávali aj tí, ktorí plyn používajú napríklad vo svojich vilách na vytápanie. Dopredu vás upozorňujem, že tí, ktorí majú honosné vily a niekedy používajú plyn na vytápanie bazénov, majú zároveň slnečné kolektory a tepelné čerpadlá, takže ich ročná spotreba plynu niekedy ani nie je nejaká enormná. Ďakujem za pozornosť.
Danko, Andrej, predseda NR SR (2019-05-14):
Ďakujem za vystúpenie pani poslankyne. Môžte mi, prosím, pomôcť? Pani poslankyňa, vy ste boli písomne alebo ústne prihlásená? Ústne. To znamená, že ústne je prihlásená pani poslankyňa Remišová. Keďže nie je v sále, stráca poradie. Ale na vystúpenie pani poslankyne jedna faktická, pán poslanec ešte, nech sa páči.
Blanár, Juraj, podpredseda NR SR (2022-10-19):
Takže tým pádom sme aj na záver... v závere rozpravy, avšak ešte predtým bude reagovať faktickou poznámkou na pána poslanca Kremského pán poslanec Galek, nech sa páči.
J. Ivančo, poslanec: (2008-04-03):
V prvom rade mi nedá, aby som nepripomenul, že podľa § 130 rokovacieho poriadku by členovia vlády mali byť prítomní na interpeláciách zvlášť preto, že niektoré z interpelácií, možno aj také, na ktoré by člen vlády vedel odpovedať okamžite – a tu chcem oceniť účasť ministerky pôdohospodárstva, ktorá statočne drží líniu, ktorú nasadila už na minulej schôdzi. (Potlesk.) Takže, vážená pani podpredsedníčka, bol by som rád, keby účasť ministrov bola na interpeláciách. Zvlášť preto, lebo som tu videl pani ministerku Tomanovú a spomeniem aj pána Čaploviča, ktorému chcem dať interpeláciu, ktorý síce bol ospravedlnený z hodiny otázok, ale toto ospravedlnenie sa nevzťahuje na interpelácie. Neviem, či mám počkať alebo budem pokračovať? (Hlasy v pléne.) Poslanci chcú, aby som pokračoval, pani podpredsedníčka. Ďakujem kolegom, že ma vyzvali.
Laššáková, Jana, podpredsedníčka NR SR (2015-09-23):
Na vystúpenie pána poslanca s faktickými poslancami Petrák, Brixi, Galis, Érsek, Jurzyca, Hlina, Kaník. Končím možnosť prihlásiť sa s faktickými poznámkami. Teda 7 pánov poslancov s faktickými poznámkami. Nech sa páči, pán poslanec Petrák.
Grendel, Gábor, poslanec NR SR (2018-05-09):
Naozaj chýba trochu principiálnosti na tomto návrhu a pokúsim sa to ilustrovať na jednom citáte: „Poznali sme sa, niekoľkokrát som ho stretol v Alžbetke a nehanbím sa za to.“ – povedal o svojich kontaktoch na zavraždeného Jozefa Svobodu pán Martin Glváč, člen osobitného kontrolného výboru na kontrolu činnosti Vojenského spravodajstva.
P. Hrušovský, predseda NR SR: (2004-08-24):
Panie poslankyne, páni poslanci, vyhlasujem krátku technickú prestávku, aby mohli pracovníci vyhotoviť hlasovacie karty pre nastúpených náhradníkov. Desať minút prestávka. (Technická prestávka.) (Po prestávke.)
P. Paška, predseda NR SR: (2007-09-11):
(Hlasovanie.) 136 prítomných, 77 za, 52 proti, 7 sa zdržalo. Konštatujem, že sme postúpili uvedený vládny návrh zákona do druhého čítania.
Vaľová, Jana, poslankyňa NR SR (2017-04-07):
Ja sa pýtam, či ste... (Reakcia z pléna.) Ja rozprávam (reakcia z pléna), ja rozprávam, pán Tomáš rozprával pani Blahovej. Ďalej ste, ďalej pani Blahová rozprávala, že deti boli, že dievčatá boli znásilňované a tak. Čo za tým je, vážení? Ak vidíme vo všetkom, že deti sú znásilňované, zneuctené, aj keď to možno nie je pravda, lebo ja verím, že ste to vtedy ohlásila na políciu alebo že to pán Erik ohlásil na políciu, ja normálne rozmýšľam, čo je za tým, čo sú to za pohnútky, čo je to za osobná trauma, ktorú možno chcete preniesť na niekoho iného. Treba sa nad tým zamyslieť. Ďakujem pekne.
Maďarič, Marek, minister kultúry SR (2015-07-01):
Ja som také nekorektné a hulvátske vystúpenie, pán poslanec, už dlho nezažil. A špeciálne pri tomto zákone zatiaľ tie vystúpenia boli k veci, možno aj emotívne, ale vy ste k samotnému meritu nepovedali nič. Vy ste toto vystúpenie opäť populisticky zneužili, s chladným alebo možno emotívnym kalkulom, aký je vám vlastný, na vlastnú sebapropagáciu. Musím jednak povedať, veľmi jasne verejnosti, že zničenie pamiatok je trestný čin. Na hrade pamiatky zničené neboli. Keby tam zničené boli, podám trestné oznámenie. Ak vy viete, že boli zničené pamiatky na hrade, podajte trestné oznámenie. Iná vec sú garáže. Pamiatky na hrade zničené neboli. Ale teda na hrubé vrece je hrubá záplata. Vy, pán poslanec, ste podľa mňa táraj, krikľúň a politická prostitútka, ktorý z čistého kalkulu začínal kedysi niekde pri mládeži HZDS, potom sa votrel medzi Obyčajných ľudí, potom si zakladal vlastnú stranu, ktorý nakoniec... (Výkriky z pléna.), reagujem na vaše vystúpenie a nebuďte hulvát aj teraz, sa tlačí niekde ku KDH. To je odpoveď na vaše vystúpenie, taký ste. Ak tu v tomto parlamente je nejaká esencia populizmu, tak ste to vy. Ale napriek tomu nepomáha. A už len poznámka. Skúste niekedy neparkovať v meste na miestach, ktoré nie sú pre vás vyhradené.
Kotleba, Marian, poslanec NR SR (2020-06-09):
Pán kolega Baránik, vy si vaše psychosomatické problémy nemôžte takto ventilovať ešte k tomu aj na vládnych poslancoch. A ja sa musím pána poslanca Gyimesiho zastať, pretože aj keď v mnohých veciach máme rozdielne, naozaj rozdielne názory, aj sme si tak konfliktne možno niekedy niektoré veci povedali, ale ja som pri najlepšej snahe nezachytil, pán poslanec Baránik, že by sa pán poslanec Gyimesi na kohokoľvek vyvyšoval vo svojom príspevku. Že by kohokoľvek ponižoval alebo že by nejakým spôsobom znehodnocoval ľudí, ktorí majú iný názor na trhové hospodárstvo alebo na ekonomické otázky. Vy ste úplne emočne uleteli a vy ste jednoducho tu vytvorili v tejto diskusii, úplne ste to degradovali, úplne ste tomu dali pachuť, pán poslanec, úplne zbytočné to bolo, čo ste povedali, úplne zbytočne ste vystúpili. Máte na to právo, ale niekedy je lepšie mlčať, a toto je váš prípad.
Zmajkovičová, Renáta, podpredsedníčka NR SR (2012-06-21):
S faktickými poznámkami dvaja poslanci. Uzatváram možnosť faktických poznámok. Pán poslanec Osuský.
Paška, Pavol, predseda NR SR (2014-05-14):
Pani poslankyňa Vaľová.
Pellegrini, Peter, podpredseda NR SR (2024-01-18):
Pán poslanec Viskupič. Nie je tu. Pán poslanec Szalay. Nie je tu. Pani poslankyňa Škopová.
J. Liška, poslanec: (2007-02-06):
Výbor Národnej rady Slovenskej republiky pre obranu a bezpečnosť prerokoval uvedený materiál a odporučil Národnej rade Slovenskej republiky, aby podľa čl. 86 písm. k) Ústavy Slovenskej republiky vyslovila súhlas s vyslaním chirurgického tímu ozbrojených síl Slovenskej republiky do misie OSN UNIFIL, tak ako je uvedené v návrhu uznesenia. Dovoľte mi, aby som prečítal uznesenie Národnej rady Slovenskej republiky zo 6. februára 2007: „Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním chirurgického tímu ozbrojených síl Slovenskej republiky do misie OSN UNIFIL na území Libanonu na dve rotačné obdobia po dobu dva a pol mesiaca na plnenie úloh v prospech personálu UNIFIL, miestneho obyvateľstva alebo ktorejkoľvek inej, aj nepriateľskej osoby (podľa Ženevských konvencií).“ Ďakujem.
Grendel, Gábor, podpredseda NR SR (2021-01-14):
Pán poslanec Borguľa s faktickou.
Laššáková, Jana, podpredsedníčka NR SR (2013-02-07):
S reakciou pán poslanec Frešo.
P. Paška, predseda NR SR: (2009-02-17):
(Hlasovanie.) 137 prítomných, 117 za, 20 sa zdržalo. Schválili sme vládny návrh novely zákona o investičnej pomoci . Pán poslanec Burian uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov. Je to tlač 947.
Kočiš, Eduard, poslanec NR SR (2021-07-01):
Veľmi pekne ďakujem za slovo, pán predsedajúci. Pán kolega Suja, veľká vďaka za vysoko odborný a vysoko hodnotný príspevok, pretože všetci, ktorým nám naozaj záleží na ochrane životného prostredia, ale zároveň, ktorým nám záleží aj na aktívnej ochrane životného prostredia lesov a lesných porastov, musíme tento návrh zákona nepodporiť a naozaj prosím a žiadam predkladateľov, aby tento návrh zákona stiahli, pretože je zlý, nekomplexný, nekompetentný a neprinesie vôbec žiaden osoh a žiaden účinok. Kolega Suja vo svojej rozprave spomínal to, že z pléna Národnej rady Slovenskej republiky sa od odborníkov, v úvodzovkách, na lesné hospodárstvo a na vývoz guľatiny z územia Slovenskej republiky ozývajú hlasy, že vlastne na Slovensku neexistuje žiaden drevospracujúci priemysel, ale existuje. Aj keď je malý, ale existuje. Kolegyňa, ktorá takto vehementne obhajovala, resp. trvala na tom, že zo Slovenska sa táto guľatina vyváža a vlastne takto tieto lesy naše drancujeme. Jednoduchý spôsob. Pozrime sa na Ruskú federáciu, kde od 01.01.2022 platí zákon o zákaze vývozu surovej guľatiny z územia Ruskej federácie. Dajte rovnaký návrh zákona, máte 95 hlasovacích automatov, šmahom ruky to dáte ako ústavný zákon, že drevo bude jednoducho strategická surovina a bude úplný zákaz vývozu drevnej hmoty zo Slovenskej republiky. Jednoduchý spôsob. Mnohí géniovia z radov OĽANO zase útočili na tvoj prejav ako na nejaký neodborný alebo nekompetentný. Mnohí kolegovia by ti tvoje vzdelanie mohli závidieť a naozaj len málo odborníkov v pléne Národnej rady tuná sedí, ktorí sa tak rozumejú lesnému hospodárstvu ako ty, takže veľká vďaka.
Jurinová, Erika, podpredsedníčka NR SR (2012-06-26):
Ďakujem. Hlási sa sa niekto do rozpravy? Nie. Týmto uzatváram rozpravu a vyhlasujem ju za skončenú. Chce k rozprave zaujať stanovisko navrhovateľ? Pán Duchoň teda. Ďakujem. Prerušujem rokovanie o tomto bode programu. Pristúpime k rokovaniu o návrhu štátneho záverečného účtu Slovenskej republiky za rok 2011 . Návrh má tlač 40 a spoločná správa výborov má tlač 40a. Stanovisko Najvyššieho kontrolného úradu je pod tlačou 43, 73, pardon. Návrh záverečného účtu uvedie podpredseda vlády a minister financií Peter Kažimír, ktorého prosím, aby sa ujal slova.
Pčolinský, Peter, podpredseda NR SR (2023-01-26):
S ďalšou faktickou poznámkou pán navrhovateľ Kyselica.
Hrnčiar, Andrej, podpredseda NR SR (2017-02-08):
Ďakujem. Končím možnosť nahlásiť sa s faktickými poznámkami. Nech sa páči, pán poslanec Suchánek.
Zmajkovičová, Renáta, podpredsedníčka NR SR (2014-06-24):
Pán poslanec Číž.
Kuriak Milan, poslanec NR SR (2023-06-28):
Pán predseda, dajte, prosím, hlasovať... (rečník si odkašlal), pardon, o bodoch zo spoločnej správy č. 1 až 3 spoločne. Tieto body majú odporučenie gestorského výboru schváliť. Avšak upozorňujem, že pani poslankyňa Kozelová podala pozmeňujúci návrh, ktorý rieši uvedenú problematiku komplexnejšie.